OB wil Ramaphosa se Bosasa-skenking ondersoek | Maroela Media
Die Demokratiese Alliansie het die besluit deur die openbare beskermer, Busisiwe Mkhwebane, verwelkom dat sy ondersoek sal instel of pres. Cyril Ramaphosa die parlement mislei het oor 'n "skenking" van R500 000 wat hy van Bosasa-hoof Gavin Watson ontvang het.
Ramaphosa het aangevoer die geld was 'n skenking vir sy veldtog om as ANC-president verkies te word.
"Mkhwebane se besluit is 'n belangrike herinnering aan Ramaphosa en sy vriende in die ANC dat niemand bo die wet verhewe is nie," het DA-leier Mmusi Maimane gesê.
"Die president het verlede jaar November 'n ongelooflike ommekeer gehad en is gedwing om aan die land te erken dat sy veldtog geld van Bosasa ontvang het. In die lig van Angelo Agrizzi, voormalige bedryfshoof van Bosasa, se verdoemende getuienis die afgelope paar dae voor die Zondo-kommissie [na staatskaping], is dit nou baie belangrik dat ons uitvind of die president die parlement en die land mislei het."
Maimane het gesê die DA benadruk sy versoek dat 'n volskaalse onafhanklike ondersoek, onder leiding van 'n afgetrede regter, van stapel gestuur moet word om die Bosasa-skandaal volledig te ondersoek, wat nou die president en sy familie insluit.
"Die Bosasa-onthullings het die mite vernietig dat korrupsie in die ANC slegs 'n kenmerk van oudpresident Jacob Zuma en die Gupta-familie was," het hy bygevoeg.
Bosasa Cyril Ramaphosa DA In die nuus
Man skok dood by Jhb-substasie
Hierdie is net om dit wetlik te maak dat Cyril onskuldig is. In effek het hy hom in die parlement nie reg uitgedruk nie want hy het nie in sy moedertaal nie, maar in die koloniale Engels moes verduidelik. Ook was hy nie voorbereid om aan sy eie land se mense te verduidelik nie, hy is gewoond daaraan om met die oorseese goedgelowiges te gesels wat op sy ekspert kennis van wat in SA gebeur staatmaak.
Tjoef tjaf vee dit die hande af.
Ons ken mos nou al jack ramaphosa se integriteit as ons kyk na al sy uitsprake oor plaasmoorde en grondgrype en ob het self al bewys hoeveel integriteit deesdae in die kantoor is so absoluut niks sal gebeur behalwe n toesmeerdery
Huidige OB het tot nou nie juis veel vermag nie, dus kan CR rustig slaap.
Daar niemand in beheer in SA wat nie al omgekoop of korrup is nie. THIS IS AFRICA!!
Die huidige OB is partydig en beteken absoluut niks. Tandeloos, magteloos en ruggraatloos! Slaap maar rustig Paddaman, slaap soet.